צבי רין

משפחת היילפרין בארץ ישראל בשנת 1926. מימין לשמאל, גמליאל (צבי רין), יחיאל, עוזיאל (עוזי אורנן), מירי (מירי דור), פנינה, אוריאל (יונתן רטוש). השמות בסוגריים אומצו בבגרותם.
צבי רין בחזית מימין, לשמאלו אמו, פנינה הלפרין. מאחור מימין, אחיו, יונתן רטוש, ומשמאל, עוזי אורנן. שנות ה-40 של המאה ה-20.
צבי רין (27 בפברואר 1914 – 26 בספטמבר 1998) היה בלשן וחוקר לשונות המזרח הקדום והשפות השמיות העתיקות. יחד עם אשתו, שפרה רין, תרם לחקר כתבי אוגרית. הוא היה פרופסור לשפות שמיות באוניברסיטת פנסילבניה בין השנים 1960 ל-1982.

==ביוגרפיה==
נולד בוורשה שבפולין בשם "גמליאל הלפרין" (בבגרותו שינה את שמו ל"צבי רין"), בן ליחיאל היילפרין, מחנך עברי ותומך של חיים ויצמן, ופנינה (לבית הוכברג), גננת עברייה שהשתייכה לפועלי ציון. שפת אמו הייתה עברית. עלה לארץ ישראל עם כל משפחתו בשנת 1919, על סיפון האונייה "רוסלאן", שהפליגה מאודסה. המשפחה השתקעה בתל אביב.

בצעירותו, היה פעיל במחתרות האצ"ל ולח"י. צבי רין למד בבית המדרש למורים בירושלים ועסק בהוראה, בין היתר בבית-ספר ביאליק, תל אביב. בשנת 1952 יצא ללימודים בארצות הברית. הוא קיבל תואר דוקטור בשפות שמיות מאוניברסיטת ברנדייס בשנת 1958, ולימד שם במשך שנתיים. בשנת 1960 הצטרף פרופ' צבי רין לסגל אוניברסיטת פנסילבניה ולימד שם עד לשנת 1982.

בנוסף למחקר ולהוראה, עסק בתרגום מאנגלית לעברית וכתב סיפורים, שירים ומאמרים, במקרים רבים בשמות בדויים. בין תרגומיו, [https://www.nli.org.il/he/books/NNL_ALEPH001835159/NLI ארץ שכוחת אל] מאת קרלו לוי (הוצאת עם עובד, 1950) [https://merhav.nli.org.il/primo_library/libweb/action/display.do?tabs=detailsTab&ct=display&fn=search&doc=NNL_ALEPH21231851670005171&indx=18&recIds=NNL_ALEPH21231851670005171&recIdxs=7&elementId=7&renderMode=poppedOut&displayMode=full&frbrVersion=&dscnt=0&scp.scps=scope%3A(NNL_ALEPH)%2Cscope%3A(RAMBI)%2CEbscoLocal&vl(1UIStartWith0)=exact&vid=&mode=Advanced&vl(127845568UI3)=all_items&tab=blended&vl(127845565UI0)=creator&vl(freeText0)=רין%20צבי&dstmp=1607805087163 והקוסם מארץ עוץ] מאת פרנק באום (הוצאת יוסף שרברק, 1946).

לאחר פרישתם מאוניברסיטת פנסילבניה, עסקו צבי ואשתו במחקר שירת האוגרית, וכמחברים שותפים הוציאו לאור את הספר "עלילות האלים: כל שירות אוגרית", ב-1996.

==משפחתו==
הוא היה אחיהם של המשורר יונתן רטוש, של המשוררת והסופרת מירי דור, ושל הבלשן, פרופ' עוזי אורנן.

אשתו, שפרה רין, הייתה ספרנית לשפות שמיות באוניברסיטת פנסילבניה משנת 1964 עד 1983. היא הייתה מוסמכת בשפות שמיות מאוניברסיטת ברנדייס ולמדה לימודים נוספים, ברמת דוקטורט, באוניברסיטת ברנדייס, בדרופסי קולג', פילדלפיה ובאוניברסיטת פרינסטון.

היה אב לשתי בנות ובן. ארכיונו האישי נמצא במכון גנזים.

== מספריו ==
<div style="direction: ltr;">
* Rin, Svi and Rin, Shifra, Acts of the Gods: The Ugaritic Epic Poetry (1968 and 1996) [https://www.nli.org.il/he/books/NNL_ALEPH001909330/NLI עלילות האלים: כל שירות אוגרית], מהדורה חדשה, צבי רין ושפרה רין, 1996.
* Biblical Aramaic ([https://www.nli.org.il/he/books/NNL_ALEPH002072524/NLI הארמית המקראית... (]1972.
* Third Column of Acts of the Gods... (1979 and 1992) [https://www.nli.org.il/he/books/NNL_ALEPH001284402/NLI הטור השלישי לעלילות האלים]..., צבי רין ... ושפרה רין
</div>
*[https://www.nli.org.il/he/books/NNL_ALEPH001909330/NLI עלילות האלים: כל שירות אוגרית], מהדורה חדשה, מותקנת בידי צבי רין ושפרה רין, 1996

== קישורים חיצוניים ==

* [https://infocenters.co.il/gnazim/ הארכיון של רין] באתר מכון גנזים, תל אביב
* [https://merhav.nli.org.il/primo-explore/search?query=any,contains,רין%20,%20צבי.&tab=default_tab&search_scope=Local&vid=NLI&lang=iw_IL&offset=0 רשימת הפרסומים של צבי רין], בקטלוג הספרייה הלאומית
* 

קטגוריה:בלשנים ולשונאים יהודים אמריקאים
קטגוריה:בלשנים ולשונאים שמיים
קטגוריה:אוגרית
קטגוריה:אנשי חינוך ביישוב
קטגוריה:משפחת יחיאל היילפרין
קטגוריה:ישראלים ילידי פולין
קטגוריה:אנשי העלייה השלישית
קטגוריה:עולי האונייה רוסלאן
קטגוריה:בוגרי המכללה האקדמית לחינוך ע"ש דוד ילין
קטגוריה:בעלי תואר דוקטור מאוניברסיטת ברנדייס
קטגוריה:סגל אוניברסיטת פנסילבניה
קטגוריה:מהגרים מישראל לארצות הברית
קטגוריה:ישראלים שנולדו ב-1914
קטגוריה:אמריקאים שנולדו ב-1914
קטגוריה:ישראלים שנפטרו ב-1998
קטגוריה:אמריקאים שנפטרו ב-1998